Γκλόρια Γκράχαμ

Η Γκλόρια Γκράχαμ (αγγλικά: Gloria Grahame, 28 Νοεμβρίου 1923 - 5 Οκτωβρίου 1981) ήταν Αμερικανίδα ηθοποιός του θεάτρου, της τηλεόρασης και του κινηματογράφου, βραβευμένη με Όσκαρ Β΄ Γυναικείου Ρόλου για την ταινία Η Ωραία και το Κτήνος (The Bad and the Beautiful, 1952).

 Καριέρα 

Η Γκράχαμ ξεκίνησε την καριέρα της στο θέατρο και το 1944 έκανε την πρώτη της ταινία για την Metro-Goldwyn-Mayer. Παρά την επιτυχημένη της εμφάνιση στην ταινία του Φρανκ Κάπρα Μια Υπέροχη Ζωή (It's a Wonderful Life) το 1946, τα στελέχη της Metro-Goldwyn-Mayer δεν πίστευαν ότι είχε τη δυνατότητα να κάνει επιτυχία και πούλησαν το συμβόλαιό της στην RKO Pictures. Από εκεί και ύστερα η Γκράχαμ συμμετείχε ως επί το πλείστον σε Φιλμ νουάρ και έλαβε την πρώτη της υποψηφιότητα για Όσκαρ Β΄ Γυναικείου Ρόλου για την ερμηνεία της στην ταινία του Έντουαρντ Ντμίτρικ Διασταυρούμενα πυρά (Crossfire), βραβείο το οποίο κέρδισε τελικά 5 χρόνια αργότερα. Έγινε αστέρι πρώτου μεγέθους με τις ερμηνείες της στις ταινίες: Διψασμένος για ηδονή (In a Lonely Place, 1950), Το Όγδοο Θαύμα (The Greatest Show on Earth, 1952), Πύρινος εφιάλτης (Sudden Fear, 1952), Το ανθρώπινο κτήνος (Human Desire), Η μεγάλη κάψα (The Big Heat, 1953) και Οκλαχόμα (Oklahoma, 1955), αλλά η καριέρα της άρχισε έπειτα να φθίνει.

Επέστρεψε στο σανίδι, αλλά συνέχισε να εμφανίζεται σε κινηματογράφο και τηλεόραση κυρίως σε δευτερεύοντες ρόλους. Το 1974 της διεγνώσθη καρκίνος του μαστού, αλλά σε λιγότερο από έναν χρόνο και με την κατάλληλη θεραπεία έγινε καλά και επέστρεψε στο θέατρο. Έξι χρόνια αργότερα όμως, ο καρκίνος υποτροπίασε, αλλά η ίδια αρνήθηκε να υποβληθεί σε θεραπεία και να δεχτεί τη διάγνωση. Επέλεξε να συνεχίζει να δουλεύει και ταξίδεψε τότε μέχρι την Αγγλία για να εμφανιστεί σε ένα θεατρικό έργο. Ως αποτέλεσμα, η υγεία της χειροτέρεψε ραγδαία. Υπέστη περιτονίτιδα αφού υποβλήθηκε σε θεραπεία που είχε ως σκοπό να της αφαιρέσει υγρό από την κοιλιακή χώρα τον Σεπτέμβριο του 1981. Τον Οκτώβριο του 1981 επέστρεψε στη Νέα Υόρκη όπου και απεβίωσε.

Υπήρξε παντρεμένη τέσσερις φορές και απέκτησε τέσσερα παιδιά. Δεύτερός της σύζυγος ήταν ο σκηνοθέτης Νίκολας Ρέι με τον οποίο υπήρξε παντρεμένη από το 1948 ως και το 1952.

Για την προσφορά της στην 7η τέχνη η Γκράχαμ έχει το δικό της αστέρι στη Λεωφόρο της Δόξας του Χόλιγουντ, στον αριθμό 6500.

 Φιλμογραφία 
+ΈτοςΠρωτότυπος τίτλοςΤίτλος στα ελληνικάΡόλος1944Blonde FeverΣάλι Μέρφιν1945Without Loveλουλουδού1946It's a Wonderful LifeΜια υπέροχη ζωήΒάιολετ1947It Happened in BrooklynνοσοκόμαCrossfireΔιασταυρούμενα πυράΤζίνιSong of the Thin ManΦραν Λεντιού ΠέιτζMerton of the MoviesΜπιούλα Μάξτερ1949A Woman's SecretΤο μυστικό μιας γυναίκαςΣούζαν ΚάλντγουελRoughshodΜαίρη1950In a Lonely PlaceΣε έναν έρημο τόποΛόρελ Γκρέι1952The Greatest Show on EarthΤο όγδοο θαύμαΈιντζελMacaoΜακάοΜάρτζιSudden FearΠύρινος εφιάλτηςΑϊρίν ΝιβςThe Bad and the BeautifulΗ ωραία και το κτήνοςΡόζμαρι1953The Glass WallΧωρίς διαβατήριοΜάγκιMan on a TightropeΆνθρωπος σε τεντωμένο σκοινίΖάμα ΣέρνικThe Big HeatΗ μεγάλη κάψαΝτέμπι ΜαρςPrisoners of the CasbahΑιχμάλωτοι της Κάσμπαπριγκίπισσα Νάντια / Γιασμίν1954The Good Die YoungΟι καλοί πεθαίνουν νέοιΝτενίζHuman DesireΤο ανθρώπινο κτήνοςΒίκυ ΜπάκλεϊNaked AlibiΑστυνομικές παγίδεςΜαριάνναThe CobwebΑσυγκράτητα πάθηΚάρεν Μακλόβερ1955Not as a StrangerΌχι σαν ξένοςΧάριετOklahoma!ΟκλαχόμαΈιντο Άνι Καρνς1956The Man Who Never WasΟ άνθρωπος που δεν υπήρξε ποτέΛούσι Σέργουντ1957Ride Out for RevengeΝα εκδικηθείςΈιμι Πόρτερ1959Odds Against TomorrowΟι λύκοι μεταξύ τουςΈλεν1966Ride Beyond VengeanceΤα επτά πιστόλια της εκδικήσεωςΜπόνι Σέλεϊ1971Blood and LaceΔαντέλα και αίμακυρία ΝτίριThe Todd KillingsΣκίπερ, ο στραγγαλιστήςκυρία ΡόιBlack NoonΜπέθιαChandlerΣέλμα1972The LonersΘυελλώδης καταδίωξηΆναμπελ1973TarotΝάταλι1974The Girl on the Late, Late ShowΚαρολάιν ΠάρκερMama's Dirty GirlsΒρόμικες γκανγκστερίνεςΜάμα Λαβ1976Rich Man, Poor ManΣου ΠρέσκοτMansion of the DoomedΚάθριν1977Seventh AvenueΜολ1978The Dancing Princessesμάγισσα1979Head Over HeelsΚλάρα1980A Nightingale Sang in Berkeley SquareΜαMelvin and HowardΜέλβιν και Χάουαρντκυρία ΣισκThe Merry Wives of WindsorΠέιτζ1981Mr. Griffin and MeΜάρα ΈμερσονThe NestingΦλορίντα Κοστέλο

 Παραπομπές 

 Πηγές 




 Περαιτέρω ανάγνωση 
 Peter Turner. Film Stars Don't Die in Liverpool (New York: Grove Press, 1987; Picador Reprint, 2017) 

 Εξωτερικοί σύνδεσμοι 



 Η Γκλόρια Γκράχαμ στην TCM Movie Database
 In Loving Memory Of Gloria Grahame
 Gloria Grahame at Film Reference
  – Article by Donald Chase
 Gloria Grahame at Virtual History

 Γκλόρια Γκράχαμ, σελίδα στον ιστότοπο Cine.gr .

Κατηγορία:Βραβευμένες με Όσκαρ Β' Γυναικείου Ρόλου
Κατηγορία:Αμερικανίδες ηθοποιοί θεάτρου
Κατηγορία:Αμερικανίδες ηθοποιοί κινηματογράφου
Κατηγορία:Αμερικανίδες ηθοποιοί τηλεόρασης